PTG เปิดตัวพาร์ทเนอร์ใหม่ “Otteri Wash&Dry” สะสมแต้มแลกรางวัลผ่าน “PT Max Card”
PTG เปิดตัวพาร์ทเนอร์ใหม่ “Otteri Wash&Dry” สะสมแต้มแลกรางวัลผ่าน “PT Max Card”
PTG เปิดตัวพาร์ทเนอร์ใหม่ “Otteri Wash&Dry” สะสมแต้มแลกรางวัลผ่าน “PT Max Card”
18 ก.พ. 2563

นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า ในขณะนี้บัตร PT Max Card ได้มีการร่วมมือกับธุรกิจร้านสะดวกซัก Otteri Wash &amp; Dry “PT Max Card x Otteri Wash &amp; Dry”
โดยการร่วมมือกันในครั้งนี้ ส่งผลให้ผู้ถือบัตร PT Max Card จะได้รับสิทธิประโยชน์มากมาย และสามารถสะสมคะแนน และแลกคะแนนในบัตร PT Max Card เมื่อทำรายการผ่าน Otteri Mobile Application โดยอัตราการสะสมคะแนนใช้จ่ายผ่าน Otteri Mobile Application ทุกๆ 10 บาท ได้รับ 1 คะแนน เข้าบัตร PT Max Card
ส่วนอัตราการแลกคะแนน โดยผู้ถือบัตร PT Max Card สามารถแลกคะแนนผ่าน Otteri Mobile Application ทุกๆ 100 คะแนน ได้รับเงินเข้า Otteri Wallet 10 บาท หรือแลกคะแนนเพื่อรับสินค้าและบริการอื่นๆได้หลากหลายตามไลฟ์สไตล์ของสมาชิก PT Max Card ได้ที่สถานีบริการน้ำมันพีที, PT Call Center, PT Mobile Application, และ Line Business Connect PT Station
ขณะที่นาย กวิน นิทัศนจารุกุล กรรมการผู้จัดการ บริษัท เค-เน็กซ์ คอร์ปอเรชั่น จำกัด ผู้บริหารธุรกิจร้านสะดวกซัก OTTERI WASH &amp; DRY  ที่มีสาขาครอบคลุมทั่วประเทศมากที่สุด กล่าวเสริมอีกว่า บริษัทรู้สึกยินดีมาก ที่ได้ร่วมมือกับบัตร PT Max Card ซึ่งมีจำนวนสมาชิกอยู่ที่ 12.50 ล้านสมาชิก โดยถือว่าอยู่ในระดับที่สูงมาก และจำนวนผู้ถือบัตร PT Max Card ครอบคลุมกลุ่มลูกค้าทั่วประเทศ
ทั้งนี้การที่ร้าน Otteri Wash &amp; Dry ได้ร่วมมือกับ บัตร PT Max Card ยังได้มีการมอบสิทธิประโยชน์มากมายให้แก่ลูกค้า ด้วยการสะสมคะแนนผ่าน Application Otteri Mobile เพื่อนำคะแนนเป็นสินค้าต่างๆ ตามความต้องการของลูกค้าในช่องทางการให้บริการแลกแต้มของบัตร PT Max Card
สำหรับ OTTERI WASH &amp; DRY  เป็นธุรกิจร้านสะดวกซัก (Laundromat) เป็นร้านให้บริการตนเอง (Self-Service) ที่ให้ลูกค้านำผ้ามาซัก และ อบในร้าน โดยเครื่องจักร และ อุปกรณ์ต่าง ๆ เกี่ยวกับการซัก-อบ-พับ โดยธุรกิจนี้ได้รับความนิยมเป็นอย่างมาก ซึ่งในปัจจุบันบริษัทมีร้านซักผ้าหยอดเหรียญมากกว่า หลายหมื่นร้านทั่วโลก โดยบริษัท เค-เน็กซ์ คอร์ปอเรชั่น จำกัด เป็นบริษัทไทย บริษัทแรก ๆ ที่มีการนำเสนอร้านซักผ้าหยอดเหรียญด้วยเครื่องจักรอุตสาหกรรมหยอดเหรียญ
อีกทั้ง OTTERI WASH &amp; DRY ยังมีการนำรูปแบบการให้บริการที่แตกต่างไปจากเดิม โดยได้ให้บริการด้วยเครื่องจักรทันสมัย เพื่อช่วยลดเวลาในการซักผ้า และอบผ้าได้ พร้อมกันนี้ยังเปิดบริการ 24 ชั่วโมง และมีที่นั่งรอระหว่างซักอบผ้าที่สะดวกสบาย รวมถึงมีบริการ FREE WIFI และกล้องวงจรปิดดูแลตลอด 24 ชั่วโมง นอกจากนี้ยังมีพนักงานเข้าไปทำความสะอาดร้าน และ เครื่องจักรทุกวัน ทำให้ลูกค้าที่มาใช้บริการได้รับความประทับใจ ทั้งจากความสะอาดของผ้า ความสะดวกในการเข้าใช้บริการ และความสบายในบรรยากาศที่ผ่อนคลาย